CELEX: 52004PC0528
Language: da
Date: 2004-07-29
Title: Forslag til Rådets forordning om ændring af forordning (EF) nr. 1035/2001 om en dokumentationsordning for fangster af Dissostichus spp.

Avis juridique important

|

52004PC0528

Forslag til Rådets forordning om ændring af forordning (EF) nr. 1035/2001 om en dokumentationsordning for fangster af Dissostichus spp.  /* KOM/2004/0528 endelig udg. - CNS 2004/0179 */  

Forslag til RÅDETS FORORDNING om ændring af forordning (EF) nr. 1035/2001 om en dokumentationsordning for fangster af Dissostichus spp.(forelagt af Kommissionen)BEGRUNDELSEKommissionen for Bevarelse af de Marine Levende Ressourcer i Antarktis (CCAMLR) vedtog på sit attende årsmøde i november 1999 en dokumentationsordning for fangster af Dissostichus spp. Formålet med ordningen er at skærpe kontrollen med den internationale handel med Dissostichus spp. og at fastslå oprindelsen af alle arter, der importeres til eller eksporteres fra områder, der hører under CCAMLR's kontraherende parter. Den skal ligeledes bruges til at fastslå, om Dissostichus spp. er blevet fisket i konventionsområdet i overensstemmelse med CCAMLR's bevarelsesforanstaltninger, og indsamle fangstoplysninger, der kan lette den videnskabelige evaluering af bestandene. Ordningen gælder for alle fangster af Dissostichus spp., uanset om de er taget i eller uden for CCAMLR-konventionsområdet.Ordningen blev gennemført i EF-retten ved Rådets forordning (EF) nr. 1035/2001 af 22. maj 2001 om en dokumentationsordning for fangster af Dissostichus spp.På det toogtyvende årsmøde i november 2003 konstaterede CCAMLR, at fangster af Dissostichus spp., der er omfattet af et fangstdokument, til tider landes i havne i stater, der ikke anvender fangstdokumentationsordningen. CCAMLR gjorde ligeledes opmærksom på, at det i visse tilfælde er myndighederne i flagstaten og ikke de pågældende havnemyndigheder, der godkender landinger i havne beliggende i stater, der anvender dokumentationsordningen.For at undgå at denne praksis fører til misbrug af fangstdokumentationsordningen, da dette vil gøre det vanskeligt at overvåge anvendelsen heraf, har CCAMLR besluttet at foretage visse ændringer for at forbedre ordningen og navnlig for at fastlægge, hvilke myndigheder der skal godkende fangstdokumenterne ved landinger af Dissostichus spp. Samtidig foretog CCAMLR også ændringer i sin resolution om brugen af havne i stater, der ikke anvender dokumentationsordningen for fangster af Dissostichus spp. Ifølge disse ændringer må fartøjer med licens til at fiske efter Dissostichus spp. kun lande deres fangster i stater, der anvender ordningen, og de skal være i besiddelse af en fortegnelse over de pågældende stater. EF har støttet denne ændring af resolutionen, som bør gennemføres i EF-retten, selv om der ikke er tale om et juridisk bindende instrument.Da fangstdokumentationsordningen gælder for al handel med Dissostichus spp., er den desuden blevet ændret med det formål at tilføje en definition af begrebet import.Kommissionen foreslår, at Rådet vedtager den ændrede forordning.2004/0179 (CNS)Forslag til RÅDETS FORORDNING om ændring af forordning (EF) nr. 1035/2001 om en dokumentationsordning for fangster af Dissostichus spp.RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 37,under henvisning til forslag fra Kommissionen [1],[1]  EFT C [...] af [...], s. [...]under henvisning til udtalelse fra Europa-Parlamentet [2], og[2]  EFT C [...] af [...], s. [...]ud fra følgende betragtninger:(1) Ved Rådets forordning (EF) nr. 1035/2001 af 22. maj 2001 om en dokumentationsordning for fangster af Dissostichus spp. [3] indførtes den fangstdokumentationsordning, som Kommissionen for Bevarelse af de Marine Levende Ressourcer i Antarktis, i det følgende benævnt "CCAMLR", vedtog på sit attende årsmøde i november 1999.[3]  EFT L 145 af 31.5.2001, s. 1. Ændret ved forordning (EF) nr. 669/2003 (EUT L 97 af 15.4.2003, s. 1).(2) På det toogtyvende årsmøde i november 2003 foretog CCAMLR ændringer i ordningen og i den tilhørende resolution med det formål at skærpe kontrollen med landinger af Dissostichus spp. og forbedre overvågningen af ordningen.(3) Eftersom fangstdokumentationsordningen gælder for al handel med Dissostichus spp., bør begrebet import defineres.(4) Forordning (EF) nr. 1035/2001 bør ændres i overensstemmelse hermed -UDSTEDT FØLGENDE FORORDNING:Artikel 1I forordning (EF) nr. 1035/2001 foretages følgende ændringer:1. I artikel 3 indsættes følgende som litra d):"d) "import": den toldmæssige bestemmelse, der er nævnt i artikel 4, nr. 15, litra b), i Rådets forordning (EØF) nr. 2913/92 [4] , og de toldprocedurer, der er nævnt i samme forordnings artikel 4, nr. 16, litra a) til f)."[4]  EFT L 302 af 19.10.1992, s. 1.2. Artikel 4 affattes således:"Artikel 41. Medlemsstaterne træffer de nødvendige foranstaltninger til at sikre, at udstedelsen af licenser eller tilladelser til at fiske efter Dissostichus spp. sker på betingelse af, at fangsterne landes i de stater, der anvender fangstdokumentationsordningen.2. Medlemsstaterne vedlægger licenserne og tilladelserne til at fiske efter Dissostichus spp. fortegnelsen over stater, der anvender fangstdokumentationsordningen.3. Medlemsstaterne træffer de nødvendige foranstaltninger til at sikre, at alle fartøjer, der fører deres flag, og som har tilladelse til at fiske efter Dissostichus spp., ved hver landing eller omladning af Dissostichus spp. har udfyldt fangstdokumentet behørigt."3. Artikel 10, stk. 1, litra b), første led, affattes således:"- underskrives og påstemples som gyldigt af en officiel repræsentant for landingshavnen eller frihandelsområdet, der handler på vegne af enten toldmyndighederne eller fiskerimyndighederne i havnestaten, og som er beføjet til at godkende fangstdokumenter for Dissostichus spp."4. Artikel 12, stk. 1, første led, affattes således:"- underskrives og påstemples som gyldigt af en officiel repræsentant for landingshavnen eller frihandelsområdet, der handler på vegne af enten toldmyndighederne eller fiskerimyndighederne i havnestaten, og som er beføjet til at godkende fangstdokumenter for Dissostichus spp."Artikel 2Denne forordning træder i kraft på tyvendedagen efter offentliggørelsen i Den Europæiske Unions Tidende.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, denPå Rådets vegneFormand